కరోలినా షినో

కరోలినా షినో (ఆంగ్లం: Karolina Shiino; జననం 1997 ఆగస్టు 24) ఉక్రెయిన్‌లో జన్మించిన జపనీస్ మోడల్. 2024 మిస్ జపాన్‌గా నిలిచిన ఈ 26 ఏళ్ల మోడల్ టైటిల్‌ను రకరకాల విమర్శల కారణంగా వెనక్కి ఇచ్చెయ్యాలని నిర్ణయించుకుంది.

 ప్రారంభ జీవితం 
కరోలినా షినో ఉక్రెయిన్‌లోని టెర్నోపిల్‌లో 1997లో ఉక్రేనియన్ తల్లిదండ్రులకు జన్మించింది. ఆమె తల్లి స్విట్లానా జపనీస్ వ్యక్తిని వివాహం చేసుకున్నప్పుడు ఐదేళ్ల వయసులో జపాన్‌లోని నాగోయాకు వెళ్లింది. స్విట్లానా షినో కూడా మోడల్, బహుళ పోటీలలో విజేత.

 2024 మిస్ నిప్పాన్ గ్రాండ్ ప్రిక్స్ 
జనవరి 2024లో, ఆమె 2024 మిస్ నిప్పన్ గ్రాండ్ ప్రిక్స్ అందాల పోటీ విజేతగా ప్రకటించబడింది. ఈ పోటీలో గెలిచిన మొదటి జపాన్ పౌరురాలు ఆమె. పోటీ న్యాయమూర్తులు ఆమె విశ్వాసానికి ఆకర్షించబడ్డారు. ఆమె కష్టపడి పనిచేసే, ఇతరుల పట్ల దృఢమైన శ్రద్ధగల జపనీస్ మహిళ కాబట్టి ఆమె టైటిల్‌ను గెలుచుకున్నట్లు పోటీ నిర్వాహకులు తెలిపారు. ఆమె విజయం "జపనీస్‌నెస్", జపాన్ షిఫ్టింగ్ డెమోగ్రాఫిక్స్‌పై చర్చలకు దారితీసింది. పోటీలో గెలిచిన తర్వాత, ఆమె జపనీస్‌గా అంగీకరించబడినందుకు కృతజ్ఞలతో ఉన్నానని పేర్కొంది.

 వ్యక్తిగత జీవితం 
ఆమె 2022లో జపనీస్ పౌరసత్వాన్ని పొందింది. తన అమ్మమ్మ మరియా 2022 ఉక్రెయిన్‌పై రష్యా దాడి సమయంలో ఉక్రేనియన్ శరణార్థిగా జపాన్‌కు తన కుమార్తె, మనవరాలితో వలసవెళ్ళింది.

 మిస్ నిప్పాన్ 2024 టైటిల్ రద్దు 
జనవరి 31న, ఆమె వివాహితుడితో ఎఫైర్ నడుపుతున్నట్లు షూకాన్ బున్షున్(Shūkan Bunshun) వార్తాపత్రిక నివేదించింది. మిస్ నిప్పాన్ గ్రాండ్ ప్రిక్స్ నిర్వాహకులు మొదట్లో ఈ నివేదికను అవాస్తవమని కొట్టిపారేసింది, అయితే ఫిబ్రవరి 5న, కరోలినా షినో ఈ వ్యవహారాన్ని అంగీకరించి, మిస్ నిప్పాన్ టైటిల్‌ను ఉపసంహరించుకుంది. ఆమె ఎంటర్‌టైన్‌మెంట్ ఏజెన్సీతో తన ఒప్పందాన్ని రద్దు చేసుకునేందుకు ప్రతిపాదించింది.Ukrainian-born Miss Japan relinquishes crown following alleged affair Leah Dolan, CNN, February 6, 2024 ప్రతిస్పందనగా, మిస్ నిప్పాన్ గ్రాండ్ ప్రిక్స్ నిర్వాహకులు షినో మిస్ నిప్పాన్ టైటిల్‌ను ఉపసంహరించుకున్నారు. 

2024 మిస్ నిప్పాన్ టైటిల్‌ను ఖాళీగా ప్రకటించారు. ఇన్‌స్టాగ్రామ్‌లో, ఆమె తనతో సంబంధం కలిగి ఉన్న డాక్టర్ భార్య, కుటుంబ సభ్యులకు క్షమాపణలు చెప్పింది. అలాగే మిస్ నిప్పన్ గ్రాండ్ ప్రిక్స్ అధికారులను, మిస్ నిప్పాన్ టైటిల్‌ను గెలుచుకోవడంలో తనకు సహకరించిన వారందరిని కూడా క్షమాపణలు కోరింది.

 మూలాలు 
వర్గం:1997 జననాలు
వర్గం:జపనీస్ మోడల్స్
వర్గం:ఉక్రేనియన్ మోడల్
వర్గం:జపనీస్ అందాల పోటీ విజేతలు
వర్గం:మిస్ నిప్పాన్
వర్గం:ఉక్రేనియన్ సంతతికి చెందిన జపనీస్ ప్రజలు
వర్గం:జపాన్‌కు ఉక్రేనియన్ వలసదారులు
వర్గం:జపాన్ సహజసిద్ధ పౌరులు
వర్గం:ఉక్రెయిన్ వ్యక్తులు
వర్గం:జీవిస్తున్న ప్రజలు